На основу члана 149 став 2 Закона о високом образовању („Службени гласник Републике Српске“ бр. 73/10, 104/11, 84/12, 108/13 и 33/14) и одлуке Наставно-научног вијећа Православног богословског факултета „Свети Василије Острошки“ у Фочи на 68 седници одржаној дана 4. јула 2016. године, именовани смо у Комисију за писање извештаја за подобности теме и кандидата за израду докторске дисертације „**СВЕТОТАЈИНСКА (САКРАМЕНТАЛНА) РЕЛАЦИЈА ПРАВОСЛАВНИХ И РИМОКАТОЛИКА У КОНТЕКСТУ САВРЕМЕНОГ БОГОСЛОВСКОГ ДИЈАЛОГА“** кандидата мр Срђана Павловића у саставу:

1. **ДР ДАРКО ЂОГО,** ванредни професор Православног богословског факултета „Свети Василије Острошки“ Универзитета Источно Сарајево - ментор
2. **ДР ЗДРАВКО ПЕНО**, редовни професор Православног богословског факултета „Свети Василије Острошки“ у Фочи Универзитета Источно Сарајево – предсједник
3. **ДР НЕНАД ТУПЕША**, доцент Православног богословског факултета Св. Василија Острошког у Фочи Универзитета у Источном Сарајеву - члан

У складу са чланом 149 Закона о високом образовању („Службени гласник Републике Српске“, бр. 73/10, 104/11, 84/12, 108/13 и 33/14) чланом 3 Правилника о поступку давања сагласности за приједлог теме докторске дисертације и на извјештај о урађеној докторској дисертацији Универзитета у Источном Сарајеву, задатак Комисије је да утврди*: да ли кандидат мр Срђан Павловић испуњава услове за покретање поступка за писање предложене докторске дисертације.*

Послије прегледа приспјеле документације и оцјене законских услова и стручних квалификација пријављеног кандидата, Наставно-научном вијећу Православног богословског факултета „Свети Василије Острошки“ у Фочи подносимо:

**ИЗВЕШТАЈ**

Комисије за подобност теме

**„СВЕТОТАЈИНСКА (САКРАМЕНТАЛНА) РЕЛАЦИЈА ПРАВОСЛАВНИХ И РИМОКАТОЛИКА У КОНТЕКСТУ САВРЕМЕНОГ БОГОСЛОВСКОГ ДИЈАЛОГА“** кандидата мр Срђана Павловића.

 Комисија предлаже Наставно-научном вијећу Православног богословског факултета Светог Василија Острошког у Фочи да прихвати предлог Комисије да кандидату мр Срђану Павловићу одобри израду докторске дисертације под називом

**СВЕТОТАЈИНСКА (САКРАМЕНТАЛНА) РЕЛАЦИЈА ПРАВОСЛАВНИХ И РИМОКАТОЛИКА У КОНТЕКСТУ САВРЕМЕНОГ БОГОСЛОВСКОГ ДИЈАЛОГА**

**2.1.Биографија кандидата**

Мр Срђан Павловић рођен је 05. априла 1976. године у Вршцу од оца Светислава и мајке Јулијане Павловић (рођ. Костић). Основну школу завршава у Вршцу; Богословију Светог Петра Цетињског на Цетињу 1997. године и исте године уписује Духовну академију Светог Василија Острошког у Србињу (Фоча). Дипломирао је 21. октобра 2002. године са средњом оцјеном 8,96. Магистарски рад под називом „Псалтир и богослужење. Однос Псалтира према јеврејском култу, ранохришћанском богослужењу и његов положај у византијском литургијском типу“ одбранио на Универзитету у Источном Сарајеву, Православном богословском факултету у Фочи 9. марта 2016. године и стекао звање магистра теологије. Замонашио се на навечерје празника Светог Јована Златоуста (25. новембра) 1999. године у манастиру Тврдош, добивши монашко име Данило. У чин јерођакона рукоположен 28. новембра исте године у Саборној цркви Преображења Господњег у Требињу. На Благовјести 2000. године, у истом храму бива рукоположен у чин јеромонаха. Од 2000. до 2002. године обавља дужност старјешине саборног храма у Требињу. На празник Благовјести 2002. године постављен је за игумана разрушеног манастира Житомислић крај Мостара. Од тада активно учествује у процесу повратка српског народа у Мостар и Долину Неретве. Организује црквено-парохијски живот и налази се на челу обнове разрушеног Манастира Житомислић као и осталих девастираних храмова и парохијских домова овог региона. (Саборна Црква Свете Тројице у Мостару, храмови у Чапљини, Бијелом Пољу, Добричу...). Архимандрит Срђан (Павловић) игуман манастира Житомислић 2008. Године бива одликован је Повељом за допринос у очувању културно - историјског наслеђа, признања који додјељује Министарство културе и спорта Федерације Босне и Херцеговине у оквиру манифестације „Дани европског наслијеђа“.  По питању обнове манастира, процесу повратка расељеног српског становништва и његове одрживости снимио више телевизијских емисија и дао бројне интервијуе у електронским и штампаним медијима.

Мр Срђан Павловић активно учествује у међурелигијском дијалогу, представљајући Српску православну цркву на многим међународним скуповима, како на подручју БиХ, тако и у иностранству (Падова, Венеција, Сиракуза, Берлин, Истамбул, Дубровник, Вуковар, Загреб...). У оквиру Међународног колоквијума особа посвећеног живота у Риму 2015. године, био је у званичној аудијенцији код Папе Франциска.

Сарадник је Вјерског програма Радио-Телевизије Републике Српске, у оквиру ког је снимио више десетина емисија вјерско-образованог карактера.

Говори Енглески, Руски и Чешки језик.

**2.1. Предмет и значај истраживања**

Предмет истраживања понуђеног пројекта представљају односи између Православне Цркве и Римокатолика. Наиме, иако послије 1054.године и неколико историјски безуспјешних покушаја остваривања црквеног јединства ни Православна Црква ни Римокатоличка црква нису из разумљивих разлога спремне да имају пуно евхаристијско и канонско јединство, кроз вијекове историјског сапостојања Православних и Римокатолика постављало се питање на који начин се Свете Тајне једне заједнице односе према другој. Наравно, с обзиром да предметну дисертацију пише православни теолог, суштинско њено питање јесте: како Православна Црква, као једна, света, саборна и апостолска Црква гледа на свете тајне савршене у једној заједници (Римокатоличкој цркви) коју не може гледати ни као Цркву у правом смислу те ријечи, али засигурно не ни на исти начин на који посматра хришћанске заједнице без икаквих одлика црквености или свјетске религије које немају никакве везе са хришћанством?

**2.2. Циљ, задаци и хипотезе докторске дисертације**

Овај предмет постаје посебно занимљив ако узмемо у обзир да су и сами православни теолои и православне помјесне Цркве давале различуте одговоре и вршиле различите праксе када је у питању однос према светим тајнама савршеним у Римокатоличкој цркви. Зато је неопходно да кандидат истражи различите богослужбене праксе (у оквиру свете тајне крштења, свештенства итд), различите богословске одговоре (инклузивистички, питање „граница Цркве“, одлика црквености итд), различита канонска рјешења. Посебно је битно да кандидат пројеком дисертације јесте упућен на савремени контекст тј. на богословско, канонско и литургијско стање у 20. Вијеку.

**2.3. Актуелност и подобност теме докторске дисертације**

Предма постоје бројне студије које третирају поједине аспекте овог проблема, не постоји засад на српском говорном теолошком подручју једна цјеловита студија која би интегрисала богословски допринос теологије 20.вијека напријед поменутој проблематици. У том смислу би аналитичка обрада свих изнесених богословских ставова различитих православних аутора (напомињемо само Н. Афанасјева, Г. Флоровског, А. Шмемана, В. Фидаса, Ј. Поповића идр) сама по себи била допринос. Актуелност овог питања у данашњем моменту у коме је контакт између првојерарха Православне Цркве и Римокатоличке цркве свакодневица не треба посебно истицати.

**2.4. Преглед стања у подручју истраживања (код нас и у свијету)**

Према предложеном пројекту тезе можемо очекивати да ће је кандидат Павловић написати на оригиалана начин у одговарајућој научној области. Очекујемо да кандидат објављује текстове који ће настајати приликом рада на дисертацији

**2.5. Значај истраживања са становишта актуелности у одређеној научној области**

Досадашња истраживања су била углавном партикуларног карактера. Постоје бројне мање студије које су проблематизовале питање „граница Цркве“ (Флоровски), затим проблем односа евхаристијског општења и догматског заједништва (Афанасјев) као и читав низ појединачних чланака о аспектима лиутургијског и канонског карактера. Свакако да је битно да кандидат узме у обзир и критичке ставове савремених православних аутора (Ј. Поповића, међу првима) када су у питању некритички пројекти игнорисања реалних еклисиолошких и осталих догматских разлика. Како је тема у суштини везана са тренутни богословски дијалог, неопходно је као текстуални корпус послуже и списи комисија за међуконфесионални дијалог, али и критички осврти на неке од понуђених рјешења.

**2.6. Библиографске јединице и преглед остварених резултата кандидата из области на коју се односи тема докторске дисертације**

Кандидат, као магистар теологије, има три објављена рада из научне области у којој се пријављује тема докторске дисертације.

Д. Павловић, Псалми у јутрењу монашког типика (савремено богослужење), Видослов 68, 81-100.

Д. Павловић, Псаламска књижевност (подјела псалама на основу карактеристика), Радови Филозофског факултета (18), Пале, 2016.

Д. Павловић, Мјесто Псалама у Литургији, Годишњак ПБФ за 2016.

Имајући у виду истраживања у области Хришћанске социологије, Комисија сматра да су испуњени прописани услови за одобравање рада на изради докторске дисертације.

**2.7. Веза са досадашњим истраживањима**

Од канидата се очекује да буде максимално критичан и аналитичан и да не заузима нити један идеолошки став унапријед дат, поготово имајући у виду идејне правце коима се наша теолошка мисао креће (некритички екуменизам који занемарује реалност проблема и разлике, драматични антиекуменизам заснован на цивилизацијским комплексима итд). Према понуђеном плану можемо очекивати да ће кандидат бити у стању да рашчлани текстове и контексте и њихова значења. Затим се од њега очекује моћ синтетизовања богословски закључака о тренутном стању и перспективама.

**2.8. Подобност кадндидата да одговори на постављени предмет, циљ докторске дисертације**

Очекујемо да ће кандидат Срђан Павловић постићи бар неке битне научне резултате и то:

1. Да ће сажети тренутно стање ствари у православној теологији када је у питању богословски поглед на римокатоличке сакраменте из перспективе православне теологије
2. Да ће дати одговарајуће богословске закључке о томе шта нам однос Православне Цркве према Римокатоличкој цркви казује о нашем сопственом схватању „граница Цркве“
3. Да ће понудити перпскетиву у којој ће савремни богословски дијалог бити заступљен као битна референтна тачка

 Очекујемо да кандидат објављује текстове који ће настајати приликом рада на дисертацији.

**2.9. Најмање двије библиографске јединице кандидата ии области на коју се односи тема докторске дисертације**

Кандидат, као магистар теологије, има три објављена рада из научне области у којој се пријављује тема докторске дисертације.

Д. Павловић, Псалми у јутрењу монашког типика (савремено богослужење), Видослов 68, 81-100.

Д. Павловић, Псаламска књижевност (подјела псалама на основу карактеристика), Радови Филозофског факултета (18), Пале, 2016.

Д. Павловић, Мјесто Псалама у Литургији, Годишњак ПБФ за 2016.

Имајући у виду истраживања у области Хришћанске социологије, Комисија сматра да су испуњени прописани услови за одобравање рада на изради докторске дисертације

**2. 10. Методе истраживања и инструменти**

Свакако да један од основих ишчекиваних резултата дисертације јесте утврђивање макар теолошких основа за одговарајуће литургијске и канонске праксе (да ли је теолошки оправдано поновно крштење или миропомазање Римокатолика? На који начин се односимо према браку и свештенству савршеним у РКцркви итд?) У том смислу тешко да једна дисертација може (и треба) да буде одлучујући текст за усвајање опште праксе, али може да корисно послужи као путоказ ка одређеним литургијским и канонским рјешењима.

**2.11. Очекивани резултати докторске дисертације**

У складу са постављеним хипотезама очекујемо да ће кандидат јасно, прегледно одговорити на постављене задатке светоотачке литературе и савремене теолошке мисли, као и анализу актуелне научне тенденције. Хришћански породични морал је обликовао нововјековне и традиционалне породичне вриједности.

**2.12. Процјена потребног времена израде докторске дисертације**

За израду рада потрбна је једна година. Истраживање ће се одвијати на Православном богословском факултету у Фочи, чија катедра за Библијске науке има сарадњу са богословским факултетима у региону и иностранству и посједује мноштво литературе из области којом се кандидат бави.

**2.13. Име ментора , звање, институција у којој је стекао највише звање**

Протојереј-ставрофор др Дарко Ђого, ванредни професор Православног богословског факултета Светог Василија Острошког у Фочи.

**2.14. Библиографске јединице ментора**

1. **Павле и смрт. Павловска есхатологија и „есхатос ехтхрос“, „Богословље“ 2-2011, 49-60.**
2. **„Наговор на теологију“, Годишњак 10-2011, 7-21.**
3. **„The Church and Baptism in Post Modernity“, Годишњак 10-2011, 41-52.**
4. **„Политиканстка или политичка теологија? О немогућности једне југословенске политичке теологије“, „Опасна сјећања и помирење“, Ријека – Нови Сад, 2011, 93-128.**
5. **«History as Identity“, Revista Teologica Sibiului, 90-100; (исти текст на румунском језику „Historie ca identitate“), Revista Teologica Sibiului, 80-90.**
6. **„Serbian Neo Patristic Theology“, Teologia 53/2012, 10-36.**

**2.15. Имена осталих чланова комисије , звања и институције**

**ДР ЗДРАВКО ПЕНО**, редовни професор Православног богословског факултета „Свети Василије Острошки“ у Фочи

**ДР НЕНАД ТУПЕША**, доцент Православног богословског факултета Св. Василија Острошког у Фочи Универзитета у Источном Сарајеву

**2.16. Три библиографске јединице чланова комисије**

Проф Здравко Пено

Пено, З. (2009). *Христос – нова твар, Аспекти православне космологије и антропологије.* Фоча-Острог: Православни Богословски факултет „Свети Василије Острошки“, Манастир Острог.

Пено, З. (2013). *Догматика, кратко изложење православне вере, књига друга*, Београд: Висока школа – Академија Српске Православне Цркве за уметност и консервацију.

Пено, З. (2014) *Догма – основ живота у Истини*, Београд: Православни богословски факултет.

Тупеша, Ненад (2011), Епиклеза у древној римској литургији, «Годишњак» Богословског факултета 10, стр. 87-98.

Тупеша, Ненад (2011), Тајна Тела и Крви Христове по Св. Ап. Павлу у 1. Посланици Кроћанима, Годишњак Правног факултета Универзитета у Источном Сарајеву.

Тупеша Ненад (2012) Неогаликанске литургије, Црквене студије, Ниш, 9.

**2.19.Изјава да ли је пријављена теза под истим називом на другој високошколској институцији**

„**СВЕТОТАЈИНСКА (САКРАМЕНТАЛНА) РЕЛАЦИЈА ПРАВОСЛАВНИХ И РИМОКАТОЛИКА У КОНТЕКСТУ САВРЕМЕНОГ БОГОСЛОВСКОГ ДИЈАЛОГА“** кандидата мр Срђана Павловића није пријављена на некој другој високошколској установи.

**ЗАКЉУЧАК ПОДОБНОСТИ ТЕМЕ И КАНДИДАТА ЗА ПИСАЊЕ ДОКТОРСКЕ ДИСЕРТАЦИЈЕ**

На основу предочених чињеница Комисија предлаже Наставно-научном вијећу Православног богословског факултета „Свети Василије Острошки“ у Фочи да одобри израду докторске дисертације „**СВЕТОТАЈИНСКА (САКРАМЕНТАЛНА) РЕЛАЦИЈА ПРАВОСЛАВНИХ И РИМОКАТОЛИКА У КОНТЕКСТУ САВРЕМЕНОГ БОГОСЛОВСКОГ ДИЈАЛОГА“** кандидата мр Срђана Павловића.

**КОМИСИЈА**

1. ДР ДАРКО ЂОГО, ванредни професор Православног богословског факултета „Свети Василје Острошки“ у Фочи - члан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. ДР ЗДРАВКО ПЕНО, редовни професор Православног богословског факултета „Свети Василије Острошки“ у Фочи – члан
2. ДР НЕНАД ТУПЕША, доцент Православног богословског факултета Св. Василија Острошког у Фочи Универзитета у Источном Сарајеву

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_